नई दिल्ली. आईएसआईएस कर्नाटक में तेजी से पैर पसार रहा है। पुलिस की नजर में 40 ऐसे लड़के हैं, जिनका आतंकी संगठन की तरफ झुकाव माना जा रहा है। इन लड़कों की उम्र 16 से 22 साल है। बता दें कि खुफिया एजेंसियां पहले ही कह चुकी हैं कि साउथ इंडिया में आईएस की गतिविधियां चल रही हैं।
किन जिलों में माना जा रहा है आईएसआईएस का असर?
- इंडिया टुडे की रिपोर्ट के मुताबिक साउथ कन्नड़, उडुपी, चिकमगलूर, हुबली-धारवाड़, बेलगावी और गुलबर्ग जैसे जिलों में आईएस का असर है।
- खासकर, सोशल मीडिया के जरिए यहां के कई यंगस्टर्स के आईएसआईएस के नेटवर्क से जुड़ने का खतरा बढ़ा है।
- हालांकि, पुलिस अफसरों का दावा है कि पिछले छह महीने में उन्होंने ऐसे 20 लड़कों को सुधारा है, जिनका झुकाव आईएस की तरफ हो गया था।
आईएसआईएस के लिए ट्वीट करने वाले की बेंगलुरु से हुई थी गिरफ्तारी
- अाईएस के समर्थन में ट्वीट करने वाले मेहदी मसरूर बिस्वास की पिछले साल बेंगलुरु से गिरफ्तारी हुई थी।
- इसके बाद पुलिस ने यहां सोशल मीडिया पर निगरानी बढ़ा दी है।
- जिन लोगों का आईएसआईएस की तरफ झुकाव पता चल रहा है, उनकी जांच के लिए स्पेशल सेल बनाई गई है।
राजनाथ ने किया था दावा- भारत में आईएसआईएस नहीं पसार सकता पैर
- होम मिनिस्टर राजनाथ सिंह ने रविवार को दावा किया था कि भारत में जिंदगी जीने के उसूल ऐसे हैं कि आईएसआईएस जैसे आतंकी संगठन पैर नहीं पसार सकते।
- लखनऊ में मौलाना आजाद यूनिवर्सिटी के एक प्रोग्राम में उन्होंने कहा था, ''दुनिया में आजकल आईएस की खूब चर्चा हो रही है। मैं अखबारों में पढ़ता हूं कि आईएस ने यह कर दिया, वह कर दिया।’’
- ‘‘सीरिया में हमले हो रहे हैं, तमाम चीजें हो रही हैं, लेकिन मैं कहना चाहता हूं कि हिंदुस्तान दुनिया का अकेला मुल्क है जहां कोई आतंकी संगठनों की तरफ कदम बढ़ाता है, तो उसे रोकने का काम मुस्लिम लोग ही करते हैं।''
इस साल 79 लड़के बने आंतकी
- राज्यसभा में सरकार की तरफ से दी गई जानकारी के मुताबिक, इस साल नवंबर तक 79 लड़कों ने आंतकी संगठनों को ज्वाइन किया है।
- पिछले साल यह आंकड़ा 60 था।
- इनमें से ज्यादातर ने आतंकी संगठन हिजबुल मुजाहिदीन को ज्वाइन किया है।
- कुछ के आईएसआईएस से भी जुड़ने का शक है।
आगे की स्लाइड्स में पढ़ें, नागपुर एयरपोर्ट से तान लड़के हिरासत में लिए गए, आईएस में जाने का था शक...
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva